2. RAZRED: ANGLEŠČINA

Ta teden vas čakajo naslednje naloge:

* Poiskala, sem vam nekaj nalog za utrjevanje oblačil in števil. Naloge rešujete, kar na računalnik. Lahko pa odpreš svoj zvezek in oblačila ponoviš kar ob slikah ali pa ponovno zapoješ pesmi, ki smo jih peli.

<http://www.english-time.eu/english-now/interaktivni-listy/u9-7/u9-7.html>

Pri tej nalogi oblačiš dečka kot slišiš navodilo. Vseh oblačil se nismo učili, zato lahko ta ugibaš ali pa vprašaj nekoga, kaj pomenijo. Nalogo lahko večkrat rešiš, saj je vrstni red vsakič drugačen. Poskusi jo rešiti brez napak.

<https://www.digipuzzle.net/digipuzzle/kids/puzzles/clickmath_audio_one_till_twenty_en.htm?language=slovenian>

Slišal boš število. Klikni na polje PREDVAJAJ BESEDO, nato klikni na število, ki si ga slišal. Postopoma se ti bo prikazala slika. Igro lahko igraš večkrat. Vsakič bo nastala nova slika.

<https://www.digipuzzle.net/minigames/beehive/beehive_eleven_till_twenty.htm?language=english&linkback=../../education/math-count/index.htm>

Pritisni na start in čebela ti bo povedala pot skozi čebelnjak. Klikni na število, ki ga slišiš. Kako hitro ti bo uspelo priti do konca?

<https://www.abcya.com/games/number_bingo>

Bingo vsi poznate. Najprej klikni na GO. Nato izberi števila, s katerimi bi rad igral. Do 20 znamo vsi. Lahko pa poskusiš tudi z večjimi števili. Nato si izberi velikost mreže(3, 4 ali 5 v vrsto). Poslušaj števila in klikni na pravo število. Število lahko vedno še enkrat poslušaš, tako da klikneš na polje REPEAT NUMBER. Veliko zabave pri igranju ti želim.

* Na spodnji povezavi si poglej zgodbo EDDIE, THE EARTHWORM.

<https://www.youtube.com/watch?v=4OWmnZD9Fwk&t=3s> (Zgodba se začne pri 10 minutah in 55 sekundah.)

* Po gledanju v slovenščini, ustno obnovi zgodbo.
* V angleščini, ustno naštej živali, ki nastopajo v zgodbi.
* Razmisli, zakaj je Eddie kralj vrta (KING OF THE GARDEN).
* V zvezek zapiši naslov EDDIE, THE EARTHWORM in nariši najljubši prizor iz zgodbe. Če imaš zvezek slučajno v šoli, nariši na list in ga spravi v mapo.